open-index/open-wikipedia-markdown huggingface dataset:
Allen Ginsberg

**Irwin Allen Ginsberg** (* 3. jún 1926, Newark, New Jersey, USA – † 5. apríl 1997, New York, New York) bol americký básnik a jedna z hlavných osobností beatnickej generácie.

## Život
Je autorom sloganu hnutia *hippies - „flower power“*, bol veľkým odporcom vojny vo Vietname. V roku 1965 sa zúčastnil na mierovom pochode v Berkeley, proti povolávaniu mladých Američanov do Vietnamu. Známy bol aj obhajobou práv homosexuálov.

Študoval právo na Kolumbijskej univerzite v New Yorku, kde sa stretával s predstaviteľmi neskôr vzniknutej generácie beatnikov: Williamom S. Burroughsom, Jackom Kerouacom, Nealom Cassadym a ďalšími.

V roku 1985 sa stal profesorom anglického jazyka a literatúry na Brooklyn College. So svojimi básňami vystupoval aj v Brne, Prahe a Olomouci a v 60. rokoch navštívil tiež Bratislavu. Zomrel 5. apríla 1997 na následky rakoviny pečene.

Václav Havel ho považoval za svoj vzor.

## Dielo
Medzi jeho najznámejšie diela patrí: básnická zbierka *[[Kvílenie]]* (1956), ktorou odštartovala "literárna revolúcia" v San Franciscu, ďalej zbierky ako *Kadiš a iné básne*, *Pád Ameriky*, *Dych mysle*, *Prázdne zrkadlo*, *Smrť a sláva* a mnoho ďalších. Jeho diela stoja dodnes na piedestáli tvorby beatnikov.

## Referencie

## Iné projekty
 

## Zdroj
* Allen Ginsberg: Vylízanej mozek,(Birthbrain) básně z let 1965-90, vyd. VOKNO, česky,rok 1991, výber zo zbierok Collected poems a White shroud, poems, 


Kategória:Spisovatelia USA
Kategória:Básnici USA
Kategória:Beat generation
Kategória:LGBT osobnosti USA
Kategória:Spisovatelia židovského pôvodu
Kategória:Básnici židovského pôvodu
Kategória:Osobnosti USA židovského pôvodu
Kategória:Úmrtia na rakovinu pečene
Kategória:Osobnosti z Newarku (New Jersey)
Peqin (okres)

thumb|Poloha okresu Peqin v Albánsku

**Peqin** (alb.: *Rrethi i Peqinit*) je okres v Albánsku v kraji Elbasan. Počet obyvateľov je 33 000 (2004 odhad), a rozloha je 191 km². Nachádza sa v strede krajiny, jeho hlavné mesto je Peqin.

Kategória:Okresy v Albánsku
Carlo Ponti

**Carlo Ponti** (* 11. december 1912, Magenta, Taliansko† 10. január 2007, Ženeva, Švajčiarsko) bol svetovo preslávený taliansky producent. Od roku 1941 produkoval viac ako 140 filmov, medzi nimi aj *[[Cesta (film z roku 1954)|Cestu]]* Federica Felliniho, *[[Včera, dnes a zajtra]]* Vittoria De Sicu, *[[Doktor Živago|Doktora Živaga]]* Davida Leana, alebo *[[Zväčšenina|Zväčšeninu]]* Michelangela Antonioniho.

Pri svojej producentskej tvorbe spolupracoval s najvýznamnejšími režisérmi svetovej kinematografie. Produkoval tiež snímku *[[Hoří, má panenko]]* režiséra Miloša Formana.

## Životopis
Po štúdiách práv na univerzite v Miláne a krátkodobej praxi v advokátskej kancelárii svojho otca (19351938) odštartoval svoju kariéru filmového producenta v spoločnosti *Artisti Tecnici Associati (ATA)* v Miláne.

Roku 1951 založil spoločne s Dino de Laurentiisom produkčnú spoločnosť *Ponti-De Laurentiis*, ktorá okrem iného so spoločnosťou *Toto a Colori* produkovala prvý taliansky farebný film.

V roku 1950 pri jednej zo súťaži krásy Miss Ríma stretol šestnásťročnú dievčinu Sofia Villani Scicolone. Neskôr pre ňu vymyslel pseudonym Sophia Loren. 17. septembra 1957 uzavreli manželstvo potom, čo sa nechal v Mexiku rozviesť so svojou prvou manželkou Giulianou Fiastri. Rozvod bol však v Taliansku anulovaný a neprijateľný, pretože katolícka cirkev vtedy rozvody neumožňovala, a Ponti bol obvinený z bigamie, čo malo v roku 1962 za následok tiež anulovanie sobáša so Sofiou Loren. On aj Sophia Loren, ako aj jeho prvá manželka  sa v dôsledku toho rozhodli prijať francúzske štátne občianstvo. Vo Francúzsku im bol rozvod v roku 1966 umožnený a 9. apríla toho istého roku si sobáš so Sophiou Loren zopakovali.

Mal štyri deti. S prvou manželkou Giulianou Fiastri dcéru Guendalinu, právničku, a syna Alessandra, filmového producenta, so Sophiou Loren synov Carla, bývalého herca a dnes dirigenta kalifornského San Bernardino Symphony Orchestra, a Edoarda, režiséra a scenáristu.

Zomrel v noci na 10. januára 2007 na zápal pľúc. Pochovaný bol vo svojom rodnom meste Magenta v provincii Miláno.

## Referencie

## Externé odkazy

## Zdroj

Kategória:Talianski filmoví producenti
Kategória:Úmrtia na pneumóniu
Kategória:Rytieri veľkokríža Radu za zásluhy Talianskej republiky
Christopher Cowan

**Christopher C.  Cowan** je americký konzultant a futurológ.

## Profil
Je spolutvorcom koncepctu špirálovitej dynamiky - Spiral Dynamics. Spolupracuje s Donom E. Beckom. Vyučoval na University of North Texas. Je spoluzakladateľom National Values Center, Inc. a riaditeľom National Values Center Consulting v Santa Barbare v Kalifornii v USA.

## Dielo
Je autorom a spoluautorom kníh a publikácií:
* *Spiral Dynamics. Values, Leadership, and Change* (spoluautor) (1996)
* *Spiral Dynamics - The Layers of Human Values in Strategy* (spoluautor) (2000)

## Bibliografia
### Knihy
* Beck, Don Edward, Cowan, Christopher, C.: Spiral Dynamics. Mastering Values, Leadership, and Change. Blackwell Publishers, Oxford 1996, Blackwell Publishing, Malden, MA 2006, ISBN 1-4051-3356-2

Cowan, Christopher
Cowan, Christopher
Hranolový astroláb

**Hranolový astroláb** je prístroj na určovanie geografických súradníc. Pred objektívom vodorovného alebo zalomeného ďalekohľadu je 60° hranol nad ortuťovým horizontom. V zornom poli vznikajú dva obrazy oblasti oblohy asi 60° nad horizontom, jeden po lome v hranole a druhý po odraze z ortuťového horizontu. Obidva obrazy určitej hviezdy sa pohybujú smerom k sebe a splývajú presne vo výške 60°, vtedy sa zaznamenáva presný čas. Najdokonalejším hranolovým astrolábom je Danjonov astroláb. Podobný princíp využíva nezávisle skonštruovaný cirkumzenitál.

## Pozri aj

* astroláb

Kategória:Astronomické prístroje
Tantalos (syn Dia)

[thumb|Tantalos ([Francisco Goya)]]
**Tantalos** alebo **Tantalus** (v PSP sú kodifikované názvy Tantalos aj Tantalus; gr. Tantalos, lat. *Tantalus*) bol mýtický kráľ Lýdie, Diov syn. Manželka Diona. Deti Pelops, Niobé, Broteas.

Bol obľúbencom bohov a zvykol s nimi hodovať na Olympe. Postupne ho začala opantávať pýcha a rozhodol sa skúšať ich vševedúcnosť. Kradol im božský nápoj, z Diovho chrámu nechal ukradnúť zlatého psa. Jeho najhorším skutkom bola vražda vlastného syna Pelopa, z ktorého nechal pripraviť pokrm a pohostil ním bohov. Bohyňa Démétér si jeden kúsok v zamyslení vzala a zjedla. Bohovia Tantala potrestali tak, že v ríši mŕtvych stojí Tantalos v čistej vode, ale keď sa ku nej zohne, aby sa napil, voda zmizne. Nad ním rastie ovocie, ale keď sa za ním načiahne, ovocie sa vzdiali. Nad hlavou mu visí balvan, ktorý každú chvíľu môže spadnúť. Toto jeho utrpenie sa nazýva *Tantalove muky*.

Bohovia Pelopa vzkriesili a kúsok mäsa, ktorý zjedla Demeter, nahradili slonovou kosťou. Odvtedy jeho potomkovia mávali na lopatke biele materské znamienko.

Podľa Tantala je nazvaný chemický prvok tantal.

## Iné projekty

Kategória:Postavy gréckej mytológie
Kategória:Králi Lýdie
Përmet (okres)

thumb|Poloha okresu Përmet v Albánsku
[náhľad|vľavo|Most ponad rieku [Vjosë v okrese Përmet.]]
**Përmet** (, , ) je okres v Albánsku. Počet obyvateľov je 26&thinsp;000 (2004, odhad). Väčšinu obyvateľov tvoria Gréci a Arumuni. 
Po páde komunizmu nastalo obrodenie Albánskej ortodoxnej cirkvi, moslimských siekt, ako historicky novom protestantskom regióne. Okres má rozlohu 929 km². Nachádza sa na juhovýchode krajiny, a jeho hlavné mesto je Përmet (vyslov Parmét). Ďalšie mesto v okrese je Këlcyrë. 

Okres Përmet je slávny výrobou vína a rakie, nápoj s vysokým množstvom alkoholu ktorý sa páli z grapefruitov tradičnou domácou receptúrou.

V okrese sú pohoria Dhëmbel, Nemërçkë, Trebeshinë, a preteká tu rieka Vjosër a horúce pramene Bënjë.

Përmet čaká na objavenie turistami, zatiaľ je na okraji záujmu v turistickom ruchu Albánska. Stredozemská klíma v spojení s horskou členitosťou umožňuje splavovanie riek a horskú turistiku veľmi príjemné v tejto časti Albánska. Horúce pramene Bënjë sú len 10 km na juh od hlavného mesta. Podnikajú sa tam cesty terénnymi autami, alebo horskými bicyklami, pretože druhá polovica cesty nie je udržiavaná. Stoja tam architektonicky zaujímavé ortodoxné kostoly v Byzantskom štýle. Kostol v Leuse bol postavený v 17. storočí.

Kategória:Okresy v Albánsku
Përmet (mesto)

**Përmet** alebo **Përmeti**, grécky Πρεμετή (Premeti) je mesto v  Albánsku, hlavné mesto Përmetského okresu. Počet obyvateľov je okolo 10 800. Žijú tu hlavne Gréci a Arumuni. V meste je futbalový klub SK Përmeti.

Mesto Përmet je známe svojimi ružami a priestormi s kvetmi; V Albánsku známe ako "mesto ruží". Okrem toho je známe tradičnou ľudovou hudbou a je "domovským" mestom Lavera Bariu (Laver Bariu), známeho klarinetného ľudového hudobníka.

Kategória:Mestá v Albánsku
KF Përmeti

**Sportklub Përmeti**, dnes **Klubi Futbolli Përmeti**, je albánsky futbalový klub sídliaci v Përmete.

Založený v roku 1930, tím momentálne (sezóna 2006-07) hrá albánsku tretiu divíziu (ligu).

Kategória:Albánske futbalové kluby
Kategória:Futbalové kluby založené v 1930
Bitka pri rieke Marica

**Bitka pri rieke Marica** alebo **bitka pri Černomene** sa odohrala pri rieke Marica, neďaleko dediny Černomen (dnes Ormenio, Grécko) a mesta Edirne dňa 26. septembra 1371.

Bitka bola súšasťou Osmanskej expanzie na Balkáne. Predchádzalo jej dobytie Sozopolu. V ďalších bojoch Turci získali mestá Drama, Kavala a Serres v dnešom Grécku.  V bitke stáli proti sebe vojská osmanského sultána Murada I. pod velením Lala Šahin Pašu a na druhej strane vojská balkánskej protitureckej koalície zloženej z armád Srbska, Bulharska, Uhorska, Valašska a Moldavska pod velením prilepského despotu Vukašina Mrnjavčevića a jeho brata Jovana Uglješu.

## Priebeh

Uglješa chcel podniknúť prekvapivý útok proti tureckému hlavnému mestu Edirne, kým sa sultán Murad I. zdržoval v Malej Ázii. Turkom sa najprv podarilo ovládnuť pevnosť Dimotiku (Dodymoteichon) na pravom brehu rieky Marice a potom celú východnú Thrákiu vrátane Drinopola (dnešná turecká Edirna),kam sultán Murad I. preniesol svoje sídlo.Osmanská armáda bola omnoho menšia, ale vďaka lepšej taktike dokázal Šahin Paša poraziť kresťanskú armádu a usmrtiť oboch vodcov, Vukašina aj Uglješu.

## Dôsledky
Macedónia a časť dnešného Grécka pripadli Osmanskej ríši. Bulharský cár Ivan Šišman a Vukašinov syn princ Marko sa stali vazalmi tureckého sultána a boli nútení bojovať na strane Osmanov proti Valašsku. Turecku sa prakticky otvorili dvere na Balkán.

Kategória:Bitky v Grécku
Kategória:Dejiny Grécka
Kategória:Dejiny Turecka
Kategória:Dejiny Srbska
Kategória:Dejiny Bulharska
Kategória:Dejiny Severného Macedónska
Kategória:Bitky v 1371
Pogradec (okres)

thumb|Poloha okresu Pogradec v Albánsku

**Pogradec** (alb.: *Rrethi i Pogradecit*) je okres v Albánsku. Počet obyvateľov je 71 000 (2004 odhad), a rozloha 725 km². Nachádza sa na východe krajiny. Hlavné mesto je Pogradec.

## Obce (mestá)
* Alarup
* Blacë
* Bletas
* Mëmëlisht
* Peshkëpi
* Podgorje
* Pogradec
* Vreshtas
* Udënisht

## Externé odkazy
* Pogradec.info

Kategória:Okresy v Albánsku
Pukë (okres)

thumb|poloha okresu Pukë v Albánsku

**Pukë** (alb.: *Rrethi i Pukës*) je okres v Albánsku v kraji Shkodër. Počet obyvateľov je 34 000 (2004 odhad), a rozloha je 1 034 km². Nachádza sa na severe krajiny, Hlavné mesto je Pukë. Ďalšie mestá v okrese sú Iballe, Fierzë a Fushë-Arrëz.

Kategória:Okresy v Albánsku
Vukašin Mrnjavčević

**Vukašin Mrnjavčević** (* okolo 1320, Livno – † 1371 v bitke pri rieke Marica) bol srbský despota a kráľ, ktorý vládol v oblasti dnešného centrálneho a severozápadného Macedónska v rokoch 13651371.

Spomína sa v roku 1350 ako prilepský župan. Neskôr mu cár Stefan Uroš V. (alebo Stefan Uroš IV. Dušan) udelil titul despotu. Od roku 1365 bol kráľom ako Urošov vazal, neskôr samostatne. Vládol v oblasti dnešných miest Prizren, Skopje a Prilep. Udržoval dobré vzťahy so svojim bratom Jovanom Uglješom, ktorý bol despotom v oblasti okolo mesta Serres.

V roku 1371 sa zúčastnil bitky pri rieke Marica, kde bojovala balkánska koalícia proti expanzii Osmanskej ríše. Vďaka lepšej taktike osmanská armáda zvíťazila a Vukašin padol.

## Genealógia
* otec Mrnjava
* brat Jovan Uglješa
* brat Gojko (?)
* sestra Jelena, neskôr manželka Nikolu Brankovića
* manželka Jelena (podľa iných zdrojov Alena, Jevrosima, kláštorné meno Jelisaveta)
** syn Marko, následník
** syn Andrija (Andrijaš)
** syn Dmitar (Dimitru)
** syn Ivaniš
** dcéra Milica
** dcéra Olivera, neskôr manželka zetského (čiernohorského) kniežaťa Đurđa I.

## Externé odkazy
* Braća Mrnjavčević  (sr)
* Kings of Serbia, Mrnjavčevići  (en)

Kategória:Mrnjavčevićovci
Mrnjavčević, Vukašin
Shkodër (okres)

thumb|Poloha okresu Shkodër v Albánsku

**Shkodër** (alb.: *Rrethi i Shkodrës*) je okres v Albánsku v kraji Shkodër. Počet obyvateľov je 185 000 (2004 odhad), a rozloha je 1 631 km². nachádza sa na severe krajiny, jeho hlavné mesto je Shkodër.

Kategória:Okresy v Albánsku
Kategória:Kraj Shkodër
Jovan Uglješa

**Jovan Uglješa** alebo **Ivan Uglješa**, niekedy tiež **Uglješa Mrnjavčević** († 1371 v bitke pri rieke Marica) bol srbský despota, brat Vukašina Mrnjavčevića.

Bol županom Zachumlja, od roku 1366 guvernérom v meste Ser na východe Srbska (dnes mesto a prefektúra Serres v Grécku). Súčasne s korunováciou svojho brata Vukašina bol korunovaný za despotu.

## Genealógia
* otec Mrnjava
* starší brat Vukašin Mrnjavčević
* brat Gojko (?)
* od 1364 manželka Jelena, dcéra dramského despotu Vojihnu (kláštorným menom Jefimija/Euphemia)
** syn Tvrtko
** syn Uglješa
** dcéra Eupraxia

## Externé odkazy
* Despot Uglješa Mrnjavčević  (sr)
* Kings of Serbia, Mrnjavčevići (en)

Kategória:Mrnjavčevićovci
Uglješa, Jovan
ODS

**ODS** môže byť:
*Občianska demokratická strana
*OpenDocument Spreadsheet
*ATA skratka medzinárodného letiska v Odese
*L'Officiel du Scrabble, referenčný slovník pre francúzsky hovoriace krajiny
*Operácia Púštna Búrka, anglicky: Operation Desert Storm
Niobé (dcéra Tantala)

**Niobé** alebo **Nioba** alebo zastarano **Niobe** (starogr. *Niobé*, lat. *Nioba* alebo *Niobe*) bola tébska kráľovná, Tantalova dcéra, manželka kráľa Amfióna.

Mala sedem dcér a sedem synov. Keď obyvatelia Téb obetovali bohyni Léto, vyčítala im to a vyvyšovala sa nad bohyňu, vraj ona má 14 detí a Léto iba dve. Léto sa posťažovala na Niobu svojim deťom - Apolónovi a Artemide. Tí za trest zabili všetkých štrnásť Niobiných detí. Nioba od žiaľu skamenela a z očí jej vytekali dva nekonečné pramene sĺz. Jej manžel Amfión si od žiaľu prebodol mečom hruď.

Podľa Nioby je pomenovaný chemický prvok niób.

Kategória:Postavy gréckej mytológie
Sarandë (okres)

left|thumb|Poloha okresu Sarandë v Albánsku
thumb|Jazero Butrint a osada Ksamil južne od Sarandë, pohľad z Gréckeho ostrova Korfu

**Sarandë** (alb.: *Rrethi i Sarandës*, gr. Επαρχία Αγίων Σαράντα-Eparchia Ajion Saranda) je okres v Albánsku, polohou v južnom Albánsku, kraji Vlorë približne 39,88° severnej šírky, 20,00° východnej dĺžky.

Rozloha okresu je 730 km². Sčítanie ľudu v roku 2001 35 235, no v januári 1993, to bolo odhadom 53 700. Žijú tu predovšetkým Gréci.

Hlavným mestom je Sarandë, ďalšie mestá sú Konispol (na hraniciach s Gréckom), Ksamil (navštevované miesto), Çukë, Vrinë a Butrint (archeologické miesto). 

Kategória:Okresy v Albánsku
Skrapar (okres)

right|Poloha okresu Skrapar v Albánsku

**Skrapar** (alb.: *Rrethi i Skraparit*) je okres v Albánsku. Počet obyvateľov je 30 000 (2004 odhad), a rozloha 775 km². Nachádza sa v strede krajiny, jeho hlavné mesto je Çorovodë.

Kategória:Okresy v Albánsku
Léto

[alt=Léto s deťmi Apolónom a Artemidou, Francesco Pozzi (1824)|náhľad|Léto s deťmi [Apolón|Apolónom a Artemidou, Francesco Pozzi (1824)]]
**Léto** alebo **Létó** (2. pád Léty alebo neskl.; po starogrécky *Létó*; lat. *Lato* alebo *Latona*) je dcéra Titana Koia a jeho ženy Foiby, matka Diových detí Apolóna a Artemidy. Kruto sa pomstila Niobe za jej vyvyšovanie sa nad ňou. Je to
bohyňa plodnosti.

Podľa gréckej mytológie je kráľ bohov Zeus otcom jej dvojčiat, Apolóna a Artemidy, ktoré Léto počala po tom, čo jej krása náhodou upútala Diovu pozornosť. Klasické grécke mýty zaznamenávajú len málo o Léto samotnej okrem jej tehotenstva a hľadania miesta, kde by mohla porodiť Apolóna a Artemidu, keďže Héra, Diova manželka, vo svojej žiarlivosti nariadila všetkým krajinám, aby sa jej vyhýbali a odopreli jej prístrešie.

Héra je tiež tá, ktorá proti Léto poslala obludného Pytóna, obrovského hada, aby ju prenasledoval a ublížil jej. Léto nakoniec našla ostrov Dilos, ktorý nebol spojený s pevninou ani pripevnený k morskému dnu, preto sa nepovažoval za pevninu ani za ostrov a mohla na ňom porodiť. V niektorých príbehoch Héra ďalej trápila Léto tým, že odďaľovala jej pôrod a nechávala Léto niekoľko dní v agónii, kým mohla porodiť dvojčatá, najmä Apolóna. Keď sa Apolón a Artemis narodili a vyrástli, Léto sa stiahla, svoju úlohu už zohrala.

Okrem mýtu o narodení Artemidy a Apolóna sa Léto objavuje aj v ďalších významných mýtoch, zvyčajne tam, kde trestá smrteľníkov za ich pýchu voči nej. Po tom, čo jej a jej deťom niektorí lýkijskí roľníci zabránili napiť sa z fontány, Léto ich všetkých premenila na žaby, ktoré ju obývali.

V príbehu o Niobe sa kráľovná Niobé chváli, že je lepšia matka ako Léto, pretože porodila štrnásť detí, zatiaľ čo ona len dve. Léto požiada svoje dvojčatá, aby ju pomstili, a tie odpovedia tak, že za trest zastrelia všetkých Niobiných synov a dcéry. V inom mýte sa obrovský Tityos pokúsil znásilniť Léto, ale Artemis a Apolón ho zabili. Zvyčajne sa Léto nachádza na Olympe medzi ostatnými bohmi, na mieste vedľa Dia, alebo sprevádza a pomáha svojmu synovi a dcére v ich rôznych snahách.

V antike bola Léto zvyčajne uctievaná v spojení so svojimi dvojčatami, najmä na posvätnom ostrove Dilos, ako kourotrofické božstvo, bohyňa materstva; v Lýkii bola bohyňou matky. V rímskej mytológii je jej ekvivalentom Latona, latinizácia jej mena, ovplyvnená etruskou Letunou. V antickom umení sa zobrazuje ako skromná, zahalená žena v prítomnosti svojich detí a Dia, často pri tom, ako ju unáša Tityos.

## Rodostrom

## Referencie

## Iné projekty

Kategória:Postavy gréckej mytológie

## Zdroj
Marko Mrnjavčević

right|thumb
**Marko Mrnjavčević**, známy ako **kráľovič Marko** (srb. *Краљевић Марко* alebo Kraljević Marko) (* 1335 – † 17. máj 1395 v bitke pri Rovine) bol srbský despota, ktorý vládol v rokoch 13711395 v oblasti okolo mesta Prilep (dnes Severné Macedónsko).

## Život
Kráľovstvo zdedil, keď jeho otec Vukašin zahynul v boji proti Turkom v bitke pri rieke Marica. V roku 1371 bol korunovaný za kráľa, ale musel uznať suverenitu tureckého sultána a bojovať v osmanskej armáde.

Srbské kniežatá, ktoré ďalej bojovali proti Turkom zaberali jeho územia a pripájali ich ku svojim, keďže Marko im nemohol s vojskami oslabenými po bitke pri rieke Marici vzdorovať. Tak získal Đurađ Balšić mesto Prizren v roku 1371 a Peć v 1372; Lazar Hrebeljanović získal Prištinu a Vuk Branković získal Skopje v roku 1377.

## Mytológia
Marko sa stal polomýtickým hrdinom mnohých srbských, macedónskych a bulharských povestí a piesní. Napriek spojenectvu s Turkami sa v ľudových povestiach stal symbolom zmeny spôsobu boja proti Turkom. Namiesto otvorenej vojny s nimi bojuje diplomaticky a dokáže sa presadiť aj proti samotnému sultánovi. Trestá turecké zločiny na ľuďoch a keď vidí neprávosť, často býva krutý. Jeho legendu šírili po Balkáne gusliari.

## Genealógia
* otec Vukašin Mrnjavčević
* matka Jelena
* manželka Jelena Hlapena, dcéra Radoslava Hlapena
* manželka Todora, dcéra alebo manželka Grgura

## Literatúra
* Herko, M.: Kráľovič Marko: Srbské junácke spevy. Mladé letá, Bratislava, 1990 (ISBN 80-06-00094-8)

## Externé odkazy
* Marko Kraljević  (en)

Kategória:Mrnjavčevićovci
Tepelenë (okres)

thumb|Poloha okresu Tepelenë v Albánsku

**Tepelenë** (turecky: *Tepedelen*, (alb.: *Rrethi i Tepelenës*, gr. Επαρχία Τεπελενίου-Eparchia Tepeleniu, arumunsky *Districtul di Tepelena*) je okres v Albánsku v kraji Gjirokastër. Počet obyvateľov je 32 000 (2004 odhad), a rozloha je 817 km². Nachádza sa na juhu krajiny, jeho hlavné mesto je Tepelenë, v okrese je ďalšie mesto Memaliaj.
Obyvateľstvo tvoria hlavne Arumuni a Gréci.

## Externé odkazy
* Informácie o okrese Tepelenë  (alb.)

Kategória:Okresy v Albánsku
Tirana (okres)

thumb|Poloha okresu Tiranë v Albánsku

**Tirana** (alb.: *Rrethi i Tiranës*) je okres v Albánsku v kraji Tirana. Počet obyvateľov je 521 000 (2004 odhad), a rozloha je 1 238 km². Je priamo v srdci krajiny, s hlavným mestom Tirana, ktoré je zároveň hlavným mestom krajiny. Ďalšie mestá v okrese sú Kamzë a Vorë.

Kategória:Okresy v Albánsku
Despota (titul)

**Despota** (z gréc. *δεσπότης*/despotēs, fem. *δέσποινα*/despoina; po srbsky *despot*) bol byzantský dvorský titul, ktorý sa udeľoval aj vládcom v Latinskom cisárstve, Bulharsku, Srbsku, Rumunsku a Trapezuntskom cisárstve.

Pôvodný význam titulu *despota* bol *pán*, a bol ekvivalentný osloveniu *kyrios*. Neskôr sa udeľoval ako najvyššia pocta členom kráľovských rodov a protokolárne stál despota hneď po cisárovi. 
Ako s čestným titulom s nim nebol spojený žiaden úrad, vojenská hodnosť alebo územný nárok, napriek tomu si niektoré územia nárokovali pomenovanie *despotát*.

Až v priebehu 19. a 20. storočia získalo označenie *despota* negatívnu konotáciu spojenú s despotickou (absolutistickou) formou vlády.

## Pozri aj
* despotát
* despotizmus

Kategória:Panovnícke tituly
Kategória:Byzantská ríša
Kategória:Dejiny Bulharska
Kategória:Dejiny Srbska
Tropojë (okres)

thumb|Poloha okresu Tropojë v Albánsku

**Tropojë** (alb.: *Rrethi i Tropojës*) je okres v Albánsku v kraji Kukës. Počet obyvateľov je 28 000 (2004 odhad), a rozloha je 1 043 km². Nachádza sa na severe krajiny a hlavné mesto je Bajram Curri.

Kategória:Okresy v Albánsku
Vuk Branković

**Vuk Branković** (srb. *Вук Бранковић*) († 6. október 1398) bol srbské knieža Rašky (Kosovo).

Ako syn sebastokratora Branka Mladenovića patril k vysokej srbskej šľachte. Prvé zmienky o ňom sú okolo roku 1370, kedy bol pánom Rašky so sídlom v Prištine, od roku 1378 v mestách Prizren a Skoplje. Oženil sa s Marou, dcérou srbského despotu a cára Lazara Hrebeljanovića a Milice Nemanjićovej.

Podľa ľudovej tradície zradil počas bitky pri Kosovom poli (1389) cára Lazara Hrebeljanovića, ktorého Turci zajali a popravili. Dejepisci však túto historku nepovažujú za pravdivú.

Okolo roku 1396 jeho územia dobyl sultán Bajazid I. a Vuk musel utiecť; miesto jeho smrti nie je známe.

Po Vukovej smrti jeho syn Đurađ vzniesol nárok na srbský trón, na ktorom sedel Lazarov syn, despota Stefan Lazarević. Neskôr uzatvorili prímerie a bojovali spolu proti postupujúcej Osmanskej ríši.

## Genealógia
* otec sebastokrator Branko Mladenović
* asi od 1371, manželka Mara Hrebeljanovićová (†1426), dcéra despotu Lazara Hrebeljanovića
** syn Grgur (†1408)
** syn Đurađ
** syn Lazar

Kategória:Brankovićovci
Kategória:Úmrtia v 1398
Vlorë (okres)

Poloha okresu Vlorë v Albánsku|alt=Poloha okresu Vlorë v Albánsku|náhľad

**Vlorë** (alb.: *Rrethi i Vlorës*, grécky: Επαρχία Αυλώνα-Eparchia Avlona) je okres v Albánsku v kraji Vlorë. Počet obyvateľov je 147 000 (2004, odhad) vrátane gréckej menšiny.http://img11.imageshack.us/img11/4308/ke25003bf.gif Okres má rozlohu 1 609 km². Nachádza sa na juhozápade krajiny, a jeho hlavné mesto je Vlorë. Ďalšie mestá sú Himarë, Dhërmi, Palase, Kocul, a Selenicë.

Územie bolo v staroveku obývané gréckymi kmeňmi Epirótov, neskôr tu Dóri založili mesto Avlon. Prevažne grécky charakter si územie uchovalo dodnes, hoci mnohí Gréci emigrovali do Grécka. Rozpráva sa tu špecifickým dialektom novogréčtiny. 

V okrese Vlorë je Albánske pobrežie najbližšie k jeho susedovy Taliansku. Okres je povestný svojím krásnym pobrežím. 

## Externé odkazy
* Karta z vlórskeho pobrežia
* Stánky Vlorë (alb.) 

Kategória:Okresy v Albánsku
Širokouhlý objektív

thumb|250px|Jeden z najpopulárnejších širokouhlých objektívov Canonu - 17-40 mm f/4 L retrofocus zoom objektív.

**Širokouhlý objektív** je objektív vo fotografii a kinematografii, ktorého ohnisková vzdialenosť je podstatne kratšia ako ohnisková vzdialenosť normálneho objektívu pre veľkosť obrazu vytvoreného fotoaparátom, čo môže byť dané rozmermi políčka obrazu na rovine filmu pre filmové fotoaparáty (filmový formát) alebo rozmermi fotosenzora pre digitálne fotoaparáty.

Podľa konvencie je v stojatej fotografii ohnisková vzdialenosť normálneho objektívu pre daný formát zhruba rovný dĺžke uhlopriečky políčka obrazu alebo digitálneho fotosenzora. V kinematografii je za "normálny" objektív považované o niečo dlhšie ohnisko.

Existuje jednoduchý vzorec na výpočet **[[zorné pole (optika)|zorného poľa]]** akéhokoľvek objektívu, ktorý vytvára obdĺžnikový obraz. Dodatočne k poskytnutiu širšieho zorného poľa je obraz vytvorený širokouhlým objektívom citlivejší na deformáciu perspektívy než obraz vytvorený normálnym objektívom, pretože zvyčajne sa zvykne používať omnoho bližšie k subjektu.

## Širokouhlé objektívy pre 35 mm formát

Pre celopolíčkový (full-frame) 35 mm fotoaparát s formátom 36&nbsp;mm × 24&nbsp;mm meria uhlopriečka 43,3 mm a podľa zvyku je za normálny objektív adoptovaný väčšinou výrobcov považované 50 mm ohnisko. Takže, rovnako podľa zvyku, je objektív, ktorého ohnisková vzdialenosť je 35 mm a menej považovaný za širokouhlý.

Bežné širokouhlé objektívy pre celopolíčkový fotoaparát sú 35, 28, 24, 21, 18 a 14 mm. Mnoho objektívov v tomto rozsahu vytvorí viac-menej obdĺžnikový obraz na rovine filmu (aj keď sa tu zvykne prejaviť určitý stupeň barrel distortion).

Extrémne širokouhlé objektívy, ktoré nevytvárajú obdĺžnikový obraz sa nazývajú rybie oká. Bežné ohniskové vzdialenosti týchto objektívov sú 6 až 8 mm (ktoré vytvárajú kruhový obraz) pre 35 mm fotoaparát. Objektívy s ohniskovými vzdialenosťami 14 až 16 mm môžu byť navrhnuté buď ako obdĺžnikové alebo ako rybie oká.

Širokouhlé objektívy existujú v oboch druhoch, ako pevné ohniská aj ako zoomy. Pre 35 mm fotoaparáty môžu byť objektívy, ktoré vytvárajú obdĺžnikové obrazy nájdené s ohniskovými dĺžkami až 12 mm, vrátane zoom objektívov s rozsahmi 2:1, ktoré tiež začínajú na 12 mm.

## Referencie a poznámky


## Pozri aj
* zorný uhol
* formát filmu
* normálny objektív
* anamorfický objektív
* panoramatická fotografia

 
Kategória:Fotografické objektívy
Numerus clausus

**Numerus clausus** (latinsky: obmedzený počet) je jedno z opatrení, ktorými sa v súčasnosti obmedzuje počet študentov na vysokých školách. V nedávnej minulosti bolo toto opatrenie použité v mnohých štátoch, vrátane bývalého Česko - Slovenska. Zvyčajne sa obmedzoval počet študentov pripravujúcich sa na slobodné povolanie napríklad lekár alebo právnik. 

## História
Translokačný reskript z roku 1726 nariaďoval "numerus clausus" **-** maximálny pevne stanovený počet židovských rodín v Česku na 8541 a na Morave na 5106. 

## Právo na vzdelanie a kapacita
Podľa článku našej ústavy majú občania právo na vzdelanie, teda slobodne si zvoliť štúdium na univerzite, ak majú príslušnú formálnu kvalifikáciu (napr. maturita a pod.). Ak však dopyt po študijných programoch v určitých odboroch presahuje kapacitu škôl môže nastať konfliktná situáciu. Kapacity študijného programu určuje univerzita v súlade s ministerstvom školstva. Na Slovensku jednoducho počet študentov zredukujú prijímacie skúšky na vysokú školu. 

Napríklad v Nemecku, kde prijímacie skúšky neexistujú, môžu federálne štáty alebo jednotlivé univerzity požiadať o početné obmedzenia prístupu na univerzitu (v zmysle rozsudku Federálneho ústavného súdu numerus clausus 18. Juli 1972).

## Numerus clausus a Židia
Numerus clausus bol v mnohých krajinách zameraný proti židovským študentom. Určoval maximálny počet Židov na štúdiu, napríklad tak, že počet židovských študentov nesmie byť vyšší, ako je ich percentuálne zastúpenie v populácii. Takéto opatrenie bolo prijaté v nasledujúcich krajinách:
* Holandsko
* Juhoslávia
* Kanada
* Maďarsko
* Poľsko
* Rakúsko
* Rumunsko
* cárske Rusko
* USA

## Referencie

Kategória:Vzdelávanie
Kategória:Latinské výrazy
Kategória:Antisemitizmus
Tirana (kraj)

thumb
**Tirana** ((alb.: *Qarku i Tiranës*) je kraj v Albánsku. Pozostáva z okresov Kavajë a Tirana, jeho hlavné mesto je Tirana.

Na západe je pobrežie kraja Tirana omývané Jadranským morom. Na súši hraničí s týmito krajmi:
* Durrës: sever
* Dibër: severovýchod
* Elbasan: juhovýchod
* Fier: juh

Kategória:Kraje v Albánsku
Pichu

**Pichu** (jap. ピチュー, *Pičú*, angl. *Pichu*) je pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta* alebo skrátene *[[Pokémon]]*.

## Charakteristika
Pichu je malý pokémon, ktorý nerád bojuje a obľubuje jablká. Je celý žltý, len líca má ružové a uši a chvost má zakončené na čierno. Je to tiež nižší vývojový stupeň známeho pokémona Pikačúa, na ktorého sa vyvinie len pokiaľ je dostatočne šťastný. Pochádza z druhej generácie pokémonov, takže sa po prvýkrát objavil vo svete Johto v hrách Pokémon Gold a Silver.

Pokémon Pichu sa normálne neučí viac ako 5 útokov, ale hneď od začiatku dokáže použiť útoky *Elektrický šok* () a *Šarm* (). Dvojnásobné zranenie Pichu spôsobuje útok zemného typu.

## Pichu v anime
* **Epizóda 179**: Jablkový sad () – Niekoľko Pokémonov Pichu tu kradlo jablká zo sadu jednej dievčiny.

## Externé odkazy
* Pičú na [bulbapédii](http://bulbapedia.bulbagarden.net/wiki/Pichu_(Pokémon)) 

Kategória:Pokémon
Vlorë (kraj)

right

**Vlorë** (alb.: *Qarku i Vlorës*) je kraj v Albánsku. Pozostáva z okresov Delvinë, Sarandë a Vlorë, jeho hlavné mesto je Vlorë. Časť obyvateľstva tvorí grécka menšina.

Vloreské západné a južné pobrežie tvorí súčasť Otrantského prielivu, a ďalej na juh má krátku hranicu s Gréckom. Vnútroštátne hranice má s krajmi:
* Fier: sever
* Gjirokastër: východ

Kategória:Kraje v Albánsku
Normálny objektív

Vo fotografii a kinematografii, **normálny objektív** je objektív, ktorý vytvára obrazy, ktoré všeobecne majú "prirodzenú" perspektívu v porovnaní s objektívmi dlhších alebo kratších ohniskových vzdialeností.

Objektívy kratších ohniskových vzdialeností sa nazývajú *[[širokouhlé objektívy]]* a objektívy dlhších ohniskových vzdialeností sa nazývajú *[[teleobjektívy]]*.

## Fotografia

V stojatej fotografii, **normálny objektív** je objektív, ktorého ohnisková vzdialenosť je približne ekvivalentná s uhlopriečkou obrazu projektovaného vnútri fotoaparátu. Toto zhruba aproximuje perspektívu vnímanú ľudským videním.

* Štandardné normálne objektívy pre rôzne formáty filmu vo fotografii sú:

Pre 35 mm fotoaparát s uhlopriečkou 43 mm je najpoužívanejší *normálny* objektív 50 mm, ale ohniskové vzdialenosti medzi približne 40 a 58 mm sú tiež považované za *normálne*.

50 mm ohniskovú vzdialenosť vybral Oscar Barnack, tvorca fotoaparátu Leica, ako kompromis medzi teoretickou hodnotou a dobrou ostrosťou, pretože technológia objektívov tej doby umožňovala dosiahnúť optimálnu ostrosť objektívom s trochu dlhšou ohniskovou vzdialenosťou.

## Digitálna fotografia

* V digitálnej fotografii je situácia zložitejšia. Priemer typu senzora nie je priemer senzora:
: (*) označuje priemery túb TV obrazoviek, ktoré boli štandardné v 50-tych rokoch. Ohnisková vzdialenosť normálneho objektívu je zhruba 2/3 priemeru TV tuby.
: (**) toto je matematický výpočet, pretože väčšina fotoaparátov je vybavená zoom objektívmi.

## Kinematografia

* V kinematografii je za normálnu považovaná ohnisková vzdialenosť zhruba ekvivalentná dvojnásobku uhlopriečky obrazu projektovanému vnútri kamery.

## Pozri aj

* zorný uhol
* fotografický objektív

Kategória:Fotografické objektívy
Advanced Photo System

**Advanced Photo System** (**APS**) je formát filmu pre fotografiu. Kodak ho nazýva obchodným názvom "Advantix".
Snímač má 3 formáty obrazu: 
* H ako "High Definition" (30,2 × 16,7 mm; pomer strán obrazu 16:9; 4x7" výtlač)
* C ako "Classic" (25,1 x 16,7 mm; pomer strán obrazu 3:2; 4x6" výtlač)
* P ako "panoramic" (30,2 x 9,5 mm; pomer strán obrazu 3:1; 4x12" výtlač)

"C" a "P" formáty sa tvoria orezávaním. Plný obraz je zaznamenaný na film a obraz zaznamenaný v jednom pomere strán môže byť pretlačený v inom pomere. "C" formát má ekvivalentný pomer strán obrazu ako 135 film. Väčšina APS fotoaparátov (s výnimkou niektorých zahoditeľných fotoaparátov) môže nahrávať vo všetkých 3 formátoch; výber formátu je označený na filme sériou exponovaných štvorcov pozdĺž oblasti obrazu alebo nahraný na magnetickej vrstve podľa fotoaparátu. V prípade absencie operátorom určeného formátu použije stroj na tlač fotografii tieto indikátory na určenie výstupného formátu každej snímky.

 
Kategória:Formáty filmu
Tirana (rozlišovacia stránka)

**Tirana** (po albánsky Tiranë) môže byť:
*hlavné mesto Albánska, pozri Tirana
*okres v Albánsku, pozri Tirana (okres)
*kraj v Albánsku, pozri Tirana (kraj)
Anadiplóza

**Anadiplóza** je rečnícka figúra, pri ktorej sa na začiatku vety opakuje slovo vyskytujúce sa na posledných pozíciách predchádzajúcej vety. Napr. priletel vták, vták radosti. 

Kategória:Literárne pojmy
Jan Černý-Nigranus

**Jan Černý-Nigranus** (* 1500/1510, Kunvald – † 5. február 1565, Mladá Boleslav), bol český historik, kazateľ, správca a biskup Jednoty bratskej.

## Život
V roku 1537 bol vysvätený na kňaza, potom pôsobil v zbore Jednoty bratskej v Brandýse nad Labem. Pri perzekúciách proti českým bratom v roku 1543 utiekol do Prahy, kde znovu organizoval prívržencov Jednoty bratskej.

## Dielo
* *Acta Unitatis Fratrum* (Akty Jednoty bratskej)
* *Poznamenání některých skutků Božích obzvláštních*

Kategória:Biskupi Jednoty bratskej
Kategória:Narodenia v 16. storočí
Kategória:Úmrtia v 1565
Hyperinflácia

thumb|Hyperinflácia v Argentíne
thumb|10 milionová nemecká bankovka z 1923

**Hyperinflácia** je extrémny prípad inflácie. Je to inflácia vyjadrená štvor- a viacciferným číslom (viac ako 1000%). Pre ekonomiku to znamená rozpad peňažného systému a zrútenie hospodárskych väzieb. Peniaze sú znehodnotené, prestávajú plniť svoje funkcie - nie sú uchovávateľom hodnoty, z výmenných procesov sú vytláčané tovarovou výmenou.

Aj keď ide o krajný prípad, je sledovateľný tak v minulosti, ako aj prítomnosti.

## Príklady hyperinflácií

Vyjadrenie mesačnej miery inflácie 
* Zimbabwe 2008 - 80 000 000 000 %
* Nemecko po prvej svetovej vojne (rok 1923 - 32 400 %)
* Maďarsko po druhej svetovej vojne (rok 1946 - 41,9 biliárd (4,19 * 1016 %)
* Poľsko v roku 1923 
* Nikaragua a Brazília v roku 1990
* Bolívia v roku 1985

## Referencie


## Pozri aj
* Čierny obelisk

## Iné projekty

Kategória:Inflácia
Kategória:Ekonomické problémy
Despotát

**Despotát** bol názov územného útvaru pod vládou despotu v ranom stredoveku na Balkáne, po rozpade Byzantskej ríše.

Názov bol odvodený od byzantského dvorného a čestného titulu *[[despota (titul)|despota]]*, aj keď nie všetkým vládcom bol tento titul formálne na byzantskom dvore udelený. Naopak, mnohí vládcovia boli nositeľmi titulu *despota*, ale ich územie sa nenazývalo despotát. Najčastejšie sa nazývalo cisárstvo, pretože si nárokovali následníctvo po Byzantskej ríši.

K despotátom patrili
* Epirský despotát
* Morejský despotát (Mistra)

## Pozri aj
* despota

Kategória:História
Uplink

V telekomunikáciách a počítačovej sfére je **uplink** nasledovným:

* zaužívaný termín pre rýchlosť odosielania dát do siete. Jeho hodnota sa uvádza v bitoch, prípadne v bajtoch či vyšších jednotkách za sekundu *(napr. [[Kilobit|kilobity]]/[[Kilobajt|kilobajty]], [[Megabit|megabity]]/[[Megabajt|megabajty]] atď.)*;
* komunikačná linka v smere od pozemskej stanice k umelej družici;
* komunikácia a prenos dát od koncového zariadenia (mobilný telefón) k základňovej stanici mobilnej siete (GSM, NMT, UMTS, ...).

Jeho opakom je Downlink.
Formát filmu

**Formát filmu** je technická definícia množiny štandardných charakteristík ohľadom zachytávania obrazu fotografického filmu alebo zachytávania a projekciu obrazu pohyblivého filmu. V druhom prípade môže zahŕňať aj audio parametre (často však nie). Tieto charakteristiky zvyčajne obsahujú rozmer filmu, metódu perforácie, anamorfózu (alebo jej neexistenciu) objektívu a rozmery clony filmovej brány alebo filmového projektora, z ktorých všetky musia byť definované pre fotografiu aj projekciu, pretože sa môžu líšiť.

## Formáty pohyblivého filmu
*Pozri [[Zoznam formátov filmu]]*

## Formáty filmu stojatej fotografie
### Viacobrázkové

(1) Už nevyrábané veľkými výrobcami, ale stále ešte vyrábane firmou Ferrania.

(2) Už nevyrábané veľkými výrobcami, ale stále ešte vyrábané firmou Maco.

Ak nie je uvedené inak, všetky formáty boli uvedené firmou Kodak, ktorá začala obsadzovať číselné série v roku 1913. Predtým boli filmy identifikované len podľa mena fotoaparátu, pre ktorý boli určené.

*For roll holder* means film for cartridge roll holders, allowing roll film to be used with cameras designed to use glass plates.

Primárny dôvod prečo bolo toľko veľa rôznych formátov negatívov v skorých dobách fotografie bol ten, že výtlačky boli robené kontaktným spôsobom, priamým presvietením na fotagrafický papier, bez použitia zväčšovacieho prístroja. Formát filmu musel byť preto presne rovnako veľký ako bola veľkost výtlačku -- takže ak boli potrebné veľké výtlačky, bolo potrebné použiť veľký fotoaparát a korešpondujúci formát filmu.

### Jednoobrázkové

### Okamžitá fotografia

## Pozri aj
* Keykode
* Stredný formát (film)
* Fotografická tlač
* Projektor
* Video

*
Chiazmus

**Chiazmus** je štylistický prostriedok založený na protiľahlom postavení slov (do kríža, podľa podoby gréc. písmena X - chí): *Jeme, aby sme žili, nežijeme, aby sme jedli*. Ide teda o syntaktický paralelizmus dvoch vetných štruktúr s opačným slovosledom.

Kategória:Literárne pojmy
Despota

**Despota** môže byť:
*v histórii a politológii:
**samovládca, najmä v starovekom Grécku, ktorý neobmedzene vládne spravidla za pomoci rozsiahleho byrokratického štátneho aparátu, pozri despotizmus a despocia
**titul v Byzancii, Srbsku a podobne, pozri despota (titul)
*násilnícky, panovačný človek
Lucie Šafářová

**Lucie Šafářová** (* 4. február 1987, Brno) je bývalá česká tenistka.

Do sveta profesionálneho tenisu vstúpila už ako pätnásťročná (2002), v roku 2005 získala svoj prvý tenisový titul - v Estorile. V súčasnosti má na konte už tri vyhrané turnaje okruhu WTA, v roku 2005 pridala ešte víťazstvo z Forest Hills a v roku 2006 vyhrala turnaj v Gold Coast.

Od roku 2005 je jej trénerom Jaroslav Bulant.

## Finálové účasti na turnajoch WTA (7)

### Dvojhra - výhry (4)

### Dvojhra - prehry (3)

## Pohár Federácie (FED Cup)
**Lucie Šafářová** sa zúčastnila 10 zápasov Pohára federácie za tím Česka s bilanciou 5-7 v dvojhre a 0-1 vo štvorhre.

## Výkonnostná krivka
### Dvojhra

## Externé odkazy

Kategória:Osobnosti z Brna
Kategória:Českí tenisti
Kategória:Víťazky Fed Cupu
Kategória:Českí bronzoví olympijskí medailisti
Kategória:Tenisti na Letných olympijských hrách 2016
Parasympatolytikum

**Parasympatolytikum** je liečivo, ktoré pôsobí proti účinku parasympatiku. Terapeutické využitie parasympatolytík je sťažené slabou orgánovou selektivitou. Napríklad atropín, používaný pri liečbe chronickej obštrukčnej bronchitídy, nevyvoláva len bronchodilatáciu, ale zvyčajne zrýchli pulz, rozšíri zreničky a spôsobí útlm hladkej svaloviny.


Kategória:Liečivá
Mór

**Mór** () je mesto v severozápadnom Maďarsku v Stoličnobelehradskej župe v Mórskom okrese.

Má rozlohu 10 872 ha a žije tu   obyvateľov *()*.

## Partnerské mestá
*  Freudenberg, Severné Porýnie-Vestfálsko, Nemecko
*  Miercurea Nirajului, Rumunsko
*  Valdobbiadene , Taliansko

## Iné projekty

## Externé odkazy
* Oficiálna stránka

Kategória:Mestá v Maďarsku
Vašíček (priezvisko)

**Vašíček** je rozšírené české priezvisko odvodené od mena Václav. Najrozšírenejšie je v mestách Praha, Brno a Ostrava. Na Slovensku je najčastejšie v obci Horná Súča (okres Trenčín) a v Bratislave.

## Známi nositelia
Pozri v článku Vašíček.

## Pozri aj
* Vašek (priezvisko)

Kategória:České priezviská
Kategória:Priezviská v Česku
Kategória:Priezviská na Slovensku
Astrofotografia

[thumb|right|250px|[Mesiac odfotografovaný pri 1/250 sekundy, f/11 s ohniskovou vzdialenosťou .]]

**Astrofotografia** je špecializovaný typ fotografie, ktorý sa zameriava na tvorbu fotografií astronomických objektov na nočnej oblohe ako planét, hviezd a veľmi ďalekých objektov ako sú hviezdne zoskupenia a galaxie.

## Referencie
* 

## Pozri aj
* Astrograf
* Digiscoping
* David Malin
* Fotografická platňa
* Fotografia
* Schmidtov teleskop
* Nekonvenčná astrofotografia

## Externé odkazy (v angličtine)
* WikiHOW: How to Photograph the Night Sky (Astrophotography). 
* The Early History of Astrophotography 
* Amateur Astrophotographs of The Messier Objects 
* Some General Amateur Astrophotography 
* An introduction to astrophotography

 

Kategória:Fotografia
Kategória:Astronómia
Schmidtov teleskop

thumb|Dráhy optických lúčov vnútri Schmidtovho teleskopu.
[thumb|2m Schmidtov teleskop ([Alfred jensch|Alfred-Jensch-Telescope Tautenburg, Thuringia, Nemecko.]]
**Schmidtov teleskop** je astronomický teleskop navrhnutý na poskytnutie širokého zorného poľa s limitovanými aberáciami. Iné podobné návrhy sú Wrightov teleskop a Lurie-Houghton teleskop.

## Vynález a návrh
Schmidtov teleskop vynašiel Bernhard Schmidt v roku 1930http://www.ast.cam.ac.uk/history/schmidt . Jeho optické komponenty sú ľahko vytvoriteľné sférické primárne zrkadlo a asférická korekčná šošovka, známa ako korekčná platňa, nachádzajúca sa v strede zaoblenia primárneho zrkadla. Film alebo iný detektor je umiestnený vnútri teleskopu, v prvotnom ohnisku.

## Aplikácie
Schmidtov teleskop je zvyčajne používaný ako nástroj na prieskum, pre výskumné programy, v ktorých musí byť pokrytá veľká časť oblohy. Tieto zahŕňajú astronomické prieskumy, hľadania komét a asteroidov a hliadky nov.

Dodatočne sú Schmidtove teleskopy a odvodené návrhy často používané na trasovanie umelých družíc zeme.

## Iné projekty

## Externé odkazy

* Jim Schwilling - "BAKER-NUNN Satellite Tracking Camera" 

Kategória:Ďalekohľady
Nekonvenčná astrofotografia

**Nekonvenčná astrofotografia** je zachytávanie astrofotografií použitím fotoaparátov nie špecificky určených na tento účel.

Jeden z príkladov je použitie webkamier. Neupravená webkamera je vo všeobecnosti schopná zachytenia obrázkov planét a mesiaca. Niektoré webkamery môžu byť upravené, aby boli schopné dlhých expozičných časov a tým aj zachytávania obrazu objektov z hlbokého vesmíru. Prvou z takýchto webkamier bola Connectix čiernobiela webkamera, ktorej úprava vyžadovala len prestrihnutie jedného drôtu spôsobom, ktorého pionierom bol Dave Allmon.

## Externé odkazy

* Dave Allmon
* The Quickcam Unconvetional Astrophotography Group 
* Steve Chambers Vesta SC Modification
* Summary of long exposure webcam modifcations
* Vasu Jagannathan's digital camera and webcam astrophotography with a 3.5-inch telescope 

 
 
Kategória:Astronómia
Kategória:Fotografia
Thema

[náhľad|Rozdelenie Byzantskej ríše na themy okolo roku [650.]]
[náhľad|Rozdelenie Byzantskej ríše na themy okolo roku [950.]]
**Thema** (iné názvy: **théma**, **téma** ; gréc. *θέμα* / *thema*, mn. č. *θέματα* / *themata*) bola vojensko-administratívna územnosprávna jednotka Byzantskej ríše.

Počiatok thém a etymologický pôvod slova je predmetom diskusií. Podľa niektorých názorov (napr. Georgije Ostrogorski) ich vznik spadá už do vlády cisára Herakleiovi, iné, modernejšie názory, ich vznik kladú do obdobia arabských vývojov v druhej polovici 6. storočia. Ich vývoj bol dlhodobý, pôvodne boli themy tri: *[[Armeniakon]]*, *[[Anatolikon]]* a *[[Opsikion]]*, čiastočne odlišnou bola o čosi neskôr vytvorená námorná thema *[[Kibyrrhaioton]]*. Všetky sa nachádzali v Malej Ázii. V Európe vznikla prvá thema (*[[Hellas]]*) až koncom 7. storočia.
Thema bola pôvodne byzantská vojenská jednotka. Vojsko themy tvorili slobodní roľníci, ktorí mali povinnosť vykonávať vojenskú službu v rámci themy. Každý štvrtý rok dostávali od štátu dávku (*[[roga]]*). Žili na svojich statkoch, niektorí dostávali od štátu k užívaniu vojenské statky (*stratiotika ktemata*). Neskôr však veliteľ témy (strategos) aj administratívne spravoval územie ovládané themou ako guvernér. To mu však zároveň poskytovalo značnú moc. Niektoré vzbury stratégov boli úspešné, takže cisári začali moc thém obmedzovať a deliť ich na menšie. Poslednou veľkou vzburou, v ktorej thémy zohrávali značnú úlohu bolo povstanie Tomáša Slovana. Fragmentáciou starých thém vznikalo stále viac jednotiek a v 10. storočí ich existovalo okolo deväťdesiat. V 11. storočí systém začal upadať a funkciu stratégov začali vykonávať civilní správcovia (*kritai*). Systém bol znovu zavedený po roku 1204 v Epirskom despotáte a Nicejskom cisárstve.

## Referencie

## Pozri aj
* Byzantská ríša
* téma


Kategória:Vojsko v Byzantskej ríši
Marin Mersenne

**Marin Mersenne**, **Marin Mersennus** alebo **le Père Mersenne** (* 8. september 1588, Oizé, Francúzsko – † 1. september 1648, Paríž) bol francúzsky matematik, filozof, hudobný teoretik, teológ a katolícky kňaz, ktorý okrem iného objavil Mersennove prvočísla. Niekedy je nazývaný "otec akustiky".

## Koncept ponorky
Mersenne spolu s jezuitom Georgesom Fournierom vytvoril na konci 30 rokov 17. storočia koncept obrnenej ponorky, vybavenej kolesami pre pohyb po morskom dne. Koncept obsahoval i vzdušné pumpy a formu vnútorného osvetlenia interiéru na báze fluorescencie.

## Bibliografia
* *Euclidis elementorum libri* (Paríž, 1626)
* *Les Mécaniques de Galilée* (Paríž, 1634)
* *Questions inouies ou recreations des savants* (1634)
* *Questions théologiques, physiques* (1634)
* *Harmonie universelle* (Paríž, 1636-7)
* *Nouvelles découvertes de Galilée* (1639)
* *Cogitata physico-mathematica* (1644)
* *Universae geometriae synopsis* (1644)

## Referencie


## Literatúra
* Dear, Peter Robert. *Mersenne and the Learning of the Schools*, Ithaca: Cornell University Press, 1988.
* Moreau, Roger. *Marin Mersenne et la naissance de l'esprit scientifique*, éditions Anagrammes, Perros Guirec, 2012

## Iné projekty

## Externé odkazy
* Mersenne
* Portrait
* Spisy

Kategória:Francúzski matematici
Kategória:Francúzski spisovatelia
Kategória:Hudobní teoretici
Apple Corps

[thumb|Divízia ''Apple Butique'' v [Londýne]]
**Apple Corps** je multimediálna spoločnosť založená v januári 1968 britskou rockovou skupinou The Beatles, ktorá nahradila ich predchádzajúcu spoločnosť *Beatles Ltd*. Hlavnou a jedinou ziskovou divíziou spoločnosti je Apple Records, ktorá vznikla ten istý rok. Ďalšími divíziami boli *Apple Electronics*, *Apple Films*, *Apple Publishing* a *Apple Retail* (pod ktorú spadal neúspešný *Apple Butique* v Londýne). Apple Corps dodnes riadi Neil Aspinall, bývalý koncertný manažér The Beatles.

Od konca 70. rokov sa spoločnosť Apple Corps niekoľkokrát súdila s Apple Computer (dnes Apple Inc.) o používanie registrovanej známky Apple.

## Externý odkaz
* Oficiálne stránky

Kategória:Podniky v Spojenom kráľovstve
Kategória:Hudobné vydavateľstvá
Kategória:The Beatles